Diari Oficial de la Generalitat Valenciana


Sumari del DOGV 6743, del 28-03-2012 (2012/2295)

Notificació de la sentència dictada en el juí ordinari número 609/2011.
-----------------------------------------------------------------------

### Dades del document

Número de DOGV
:   6743

Data del DOGV
:   28-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2295


Organisme emissor
:   Jutjat de Primera Instància Número 15 de València

Tipus de document
:   Edicte

Notificació de la sentència dictada en el juí ordinari número 609/2011. [2012/2295]  
Procediment ordinari: 000609/2011-L.  
En este procediment ordinari seguit a instàncies de   
José Martí Cunquero contra Estudio 6, SA, s'ha dictat la sentència que, literalment, és com segueix:   
«Sentència número 41/2012  
Jutge que la dicta: Juan Francisco Mejías Gómez.  
Lloc: València.  
Data: 20 de febrer de 2012.  
Part demandant: José Martí Cunquero.  
Procuradora: M.ª Rosa Rodríguez Gil.  
Part demandada: Mercantil Estudio 6, SA.  
Objecte del juí: reclamació d'una quantitat.  
Antecedents de fet  
Primer. Per torn de repartiment, va correspondre a este Jutjat el coneixement de la demanda formulada pel demandant expressat anteriorment, demanda en què el demandant, després d'al·legar els fets i fonaments de dret que estimava aplicables, acaba sol·licitant que, en el seu moment, es dicte sentència en els termes continguts en la pètita.   
  
Segon. Una vegada admesa a tràmit la demanda, es va procedir a citar a termini el demandat, el qual va deixar transcórrer el termini de citació a termini sense comparéixer en actuacions ni contestar la demanda, per això va ser declarat en rebel·lia, i es van convocar les parts per a la celebració de la corresponent audiència prèvia. El dia assenyalat va comparéixer únicament la part actora, que va al·legar tot el que li va convindre segons dret i va proposar la prova de què va intentar valdre's. Es va practicar aquella que va ser declarada pertinent i les actuacions van restar concluses per a sentència.   
Tercer. En la substanciació d'este juí s'han observat les prescripcions legals.   
Fonaments de dret   
Primer. L'article 429.8 de la Llei d'Enjudiciament Civil disposa que quan l'única prova que resulte admesa siga la de documents, i estos ja s'hagen aportat al procés sense resultar impugnats, el tribunal dictarà sentència sense la celebració prèvia de juí, dins dels 20 dies següents a aquell en què acabe l'audiència.   
En este litigi únicament s'ha presentat prova documental i no ha resultat impugnada, per la qual cosa resulta procedent prescindir de la celebració del juí i dictar directament sentència, amb l'estimació íntegra de les peticions plantejades en la pètita de la demanda.   
Segon. De conformitat amb el que disposa l'article 394 de la Llei d'Enjudiciament Civil, pertoca imposar les costes a la part demandada.   
  
En virtut d'això,   
Dispositiva   
Estime la demanda formulada per José Martí Cunquero, representat per la procuradora M.ª Rosa Rodríguez Gil, i condemne la mercantil Estudio 6, SA, a pagar a la demandant la quantitat de 9.372,49 euros més els interessos legals corresponents i les costes causades en este procediment.  
Mode d'impugnació: mitjançant recurs d'apel·lació davant l'Audiència Provincial de València (art. 455 LECn i disposició addicional 15a LO 1/2009).  
El recurs s'interposarà mitjançant un escrit que cal presentar en este Jutjat dins del termini de 20 dies hàbils, comptador des de l'endemà de la notificació, on s'exposen les al·legacions sobre les quals es basa la impugnació, a més d'esmentar la resolució objecte d'apel·lació i els pronunciaments que s'impugnen (art. 458 LECn).  
Per a la interposició caldrà acreditar haver consignat 50 euros en el compte del Jutjat número 4486, i indicar sempre el concepte que es tracta de "Recurs", seguit del codi "02 civil-apel·lació". S'han de realitzar tants ingressos diferenciats com resolucions s'hagen de recórrer.  
  
Esta és la sentència, que pronuncie, mane i firme.   
Diligència. Tot seguit es compleix el que s'ha disposat; en done fe».   
I atés que el demandat esmentat, Estudio 6, SA, es troba en parador desconegut, s'expedeix este edicte a fi que valga de notificació de forma deguda.  
  
València, 20 de febrer de 2012.- La secretària judicial: Carmen Sánchez Iborra.